বেসামরিক বিমান পরিবহন ও পর্যটন মন্ত্রণালয়ের একজন কর্মকর্তা নাম প্রকাশ না করার শর্তে জানান, বিমানবন্দরের নিরাপত্তা বিশ্বমানের করার জন্য সিএএবি পাঁচ বছর আগে পাঁচ হাজার জনবল নিয়ে ‘এভসেক’ গঠনের প্রস্তাব বেসামরিক বিমান পরিবহন ও পর্যটন মন্ত্রণালয়ে পাঠায়। এ মন্ত্রণালয়ই প্রস্তাবটি দুই বছরেরও বেশি সময় আটকে রাখে। তারপর জনপ্রশাসন মন্ত্রণালয়ে পাঠালে সেখানে আটকে থাকে আরো দুই বছর। শেষ পর্যন্ত জনপ্রশাসন ছাড় করলেও আজও ফাইলটি আনুমোদন দেয়নি অর্থ মন্ত্রণালয়। নিজস্ব জনবল বাড়ানোর প্রস্তাব অনুমোদন না হওয়ায় বিভিন্ন সংস্থা থেকে নিরাপত্তাকর্মীদের ধার করে শাহজালালের নিরাপত্তা দিচ্ছে সিএএবি।